Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Olge meiega järgnev pooltund,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Räägime Ilmutuse raamatust
ja oleme näinud enamuse selle peatükkide puhul,
minnes tagasi kasvõi 6. peatükini,
erinevaid raskusi, väljakutseid, hädasid, nuhtlusi, viha,
hävingut, surma, kannatusi, valu ja palju muud.
Nii võib keegi küsida, millal ka midagi head juhtub?
Ilmutuse 19. ptk. põhjal võib öelda, et ka head asjad on tulemas.
Samas peame me mõistma, et kohtumõistmine on hea,
sest kui Jumal mõistab kohut patu üle ja teeb patuga 1:0,
ei ole ka enam mingeid raskusi, hädasid, vaeva, valu ja kannatusi.
Nii on kohtumõistmine enam kui loomulik lugu,
kui tahame näha tõelist head tulemas esile.
Mida ma selle tõelise hea all silmas pean?
Jumala õnnistusi.
Nii tahangi, et näeksite,
et Jumala õnnistused tulevad esile Ta kohtumõistmisest.
Tema kohtumõistmine sillutab teed Ta õnnistustele.
Kuid avame siinkohal Ilmutuse raamatu 19. peatüki,
mis algab sõnadega: "Pärast seda"
See tähendab, et peame pidama meeles kõike,
millest rääkisime 17. ja 18. peatükis,
kus Jumala kohtumõistmine langes inimeste üle.
"Pärast seda ma kuulsin
otsekui suure rahvahulga valju häälekõma taevast hüüdmas"
Siin on juttu taevasest vaatenurgast.
Mida ütlesid Jumala viha ja kohtumõistmise peale need,
kel oli taevane ja jumalariigi vaatenurk?
Nad hüüdsid: Halleluuja!
Pääste ja kirkus ja vägi on meie Jumalal!"
Miks?
Kõik see kiitus tuli Tema kohtumõistmise peale.
Miks?
"...sest tema kohtumõistmised on tõelised ja õiged!"
Ehk see püüab öelda,
et kõik juhtunud asjad toovad esile Jumala au.
Need näitavad, et Tema on isandate Issand
ja kõik juhtunu kannab endas pääste elementi.
Kuidas nii?
Päästet võib näha ka tervenemise kontekstis.
Las ma selgitada üht mõtteviisi.
Kahjuks on ühel mu sõbral vähk ja nii saab ta ka keemiaravi.
Mida see ravi teeb?
Ründab ja tapab vähirakke.
Nii näeb mu sõber seda ravi millegi positiivse- ja vajalikuna.
Miks?
Et jääda ellu.
Sama lugu ka Ilmutuse raamatuga -
Jumal toob tervenemist sellele maailmale.
Mis selle aga toob?
Häving.
Tema kõikehaarav viha ja kohtumõistmine.
Nii et Johannes kuulis häält taevast:
"Pääste ja kirkus ja vägi on meie Jumalal,
sest tema kohtumõistmised on tõelised ja õiged!
Ta on ju mõistnud kohut suure hoora üle,
kes laostas ilmamaad oma hooramisega,
ning ta on oma sulaste vere temale kätte maksnud!”
Taaskord, Jumal mõistab kohut.
Mil moel Ta aga seda siin teeb?
Kättemaksu kaudu.
Jumal toob oma kohtumõistmise, makstes kätte oma sulaste eest.
Ilmutuse 19:3:
Ja nad hüüdsid teist korda: Halleluuja!
Tema suits kerkib üles"
Kuidas see kerkib? Oleme sellest juba rääkinud.
See on selge viide sellele, et Jumala kohtumõistmine pole ajutine
vaid kestev ehk igavene.
Seetõttu loemegi 3. salmist:
"Ja nad hüüdsid teist korda: Halleluuja!
Tema suits kerkib üles igavesest ajast igavesti!”
Need kakskümmend neli vanemat ja neli olevust" tegid midagi.
Oleme rääkinud neist 24'st vanemast, kel kõigil on oma troonid
ja seda on oluline mõista.
Neile vanematele anti taevas kohad, mis väljendab suurt austust.
Mida nad aga tegid?
Tahan, et näeksite järgmist.
Kuigi nad olid väga heas positsioonis,
kõrgesti austatud ja suureks heameeleks Jumalale,
olles saavutanud kõrge pühaduse taseme,
siis mida nad tegid?
Pea igakord, kui neid vanemaid mainitakse,
tõusevad nad oma troonidelt ja langevad silmili maha,
et kummardada Jumalat.
Põhjus, miks neist on vanemad saanud...
Nad ei sündinud ega kandideerinud sellesse positsiooni
ega ka ostnud seda.
Neid valiti sinna.
Miks?
Vanem on keegi, kes on tark.
Mida see tähendab?
Seda, et ta on õppinud rakendama tõde tegudes
ja seda me siin ka näeme.
Igakord, kui toimus midagi, mis oli ülistust ja kiitust väärt,
pöördusid nad vaid ühe headuse allika poole
ja selleks oli Jumal.
Nii et me näeme, kuidas nad tõusid oma troonidelt
ja tegid midagi.
Nad kiitsid Jumalat.
"Need kakskümmend neli vanemat ja neli olevust
heitsid maha ning kummardasid Jumalat, kes istub troonil"
Vaatame seda veidi lähemalt.
Nad heitsid silmili maha ja ülistasid Jumalat,
kes teeb mida?
Istub troonil.
Mida troon sümboliseerib?
Kohtumõistmist.
Vaatamata kõigile asjadele, mida oleme siin raamatus näinud...
Kõik need Jumala nuhtluste kausid Ilmutuse 16. peatükis
ja metsalise ning hoora nuhtlemine 17. ja 18. peatükis -
kõik need asjad ülistavad ja ülendavad Jumalat,
öeldes, et Ta kohtumõistmised ja viha väljavalamine on olnud õiged.
Miks nad nii ütlevad?
Nad kinnitavad veel seda kõike sõnaga "Aamen".
Mida see tähendab? Tõde. Seda, et nii on.
Jumal reageeris selliselt tänu tõele.
Mis aga on tõest lähtuva kohtumõistmise tulemus?
Aamen, halleluuja!”
See loob ühe õhkkonna,
kus Jumala kummardamine on tehtav ja alalhoitav.
Rääkides metsalisest ja tema impeeriumist,
siis nad seisid vastu Jumala kummardamisele.
Neid, kes omasid Päästja tunnistust
ja elasid Tema Sõna kohaselt ehk kiiduväärt elu,
neid kiusati taga.
Kuid siis tuli Jumala kohtumõistmine,
et Tema kummardamine tõuseks taas esile.
Vaatame Ilmutuse 19:5: "Ja troonilt kostis hääl"
Me tähelepanu peaks läbi kogu Ilmutuse raamatu
olema Jumala troonil,
sest me näeme, kuidas Tema valitsus, teed ja kohtumõistmised
ei avaldu vaid taevas, aga saavad avalikuks ka maa peal.
Ilmutuse 19:5: "Ja troonilt kostis hääl:
Kiitke meie Jumalat kõik tema sulased!"
Kuidas räägitakse neist, kes saavad olema jumalariigis?
Neist räägitakse kui Jumala sulastest.
Mis on su igatsus?
Lastelt küsitakse sageli:
"Kelleks sa tahad suureks saades saada?"
Teate, mis on parim vastus, mida oma lastele õpetada?
Olla Jumala sulane.
Ma pole kunagi kuulnud kedagi vastamas:
"Ma tahan teenida Jumalat. See on see, mida tahan elus teha."
Olgu see siis läbi oma ameti, elupaiga või kutsumise.
Mida iganes Ta kutsub mind tegema - teen seda rõõmuga.
See on see, kes sulane on -
üdini ja üleni andunud oma peremehele, oma isandale.
Seetõttu ka, kui siin tekstis mainitakse Jeesust,
mainitakse kahte valitsust ja meelevalda puudutavat sõna.
Ta kohta on öeldud,
et Ta on isandate Issand ja kuningate Kuningas,
mis tähendab, et peame alistuma Talle
ja teenima Teda.
Kiitke meie Jumalat kõik tema sulased, kes teda kardate.."
Siin tekstis on seos teenimise ja kartuse vahel.
Mida see kartus sümboliseerib?
Jumala esmatähtsaks pidamist oma elus.
Pidades Jumalat esmatähtsaks oma elus,
oled ka Tema sulane.
Kui aga sead oma igatsused, eesmärgid, unistused ja tahtmised
esikohale oma elus,
mis tundub üsna loomulikuna,
oled üsna aldis kõndima otse metsalise suunas,
olles pigem selle maailma, kui jumalariigi kodanik.
Vaatame veelkord Ilmutuse 19:5: "Ja troonilt kostis hääl"
See on nüüd õige kohtumõistmine ja Jumala igatsus:
Kiitke meie Jumalat kõik tema sulased, kes teda kardate,
pisikesed ja suured!”
Ma kuulsin otsekui suure rahvahulga häälekõma
ning otsekui suurvee kohinat
ning otsekui võimast piksemürinat hüüdmas:
Halleluuja!
Sest Issand, meie Jumal, Kõigeväeline,
on hakanud valitsema"
Vaadake, kuidas siin Jumalale viidatakse.
"Kõigeväeline."
Siin mainitud kreekakeelset sõna tõlgitakse Vanas Testamendis
kui Issandat üle kõigi nimede ja jõudude.
Sõna "sabaoth" on seotud sõjavägedega.
Mis siin kirjakohas siis toimub?
Nagu juba varem räägitud -
esimest korda maa peale tulles tuli Jeesus kui Lunastajana,
täites esimese osa lunastusest.
Mis see oli?
Ta maksis hinna selle eest, et lunastus oleks reaalne asi.
Ta tegi midagi, mis muutis Jumala armu kättesaadavaks.
Ta tegi seda korra ja igaveseks.
Johannese 3:17 on öeldud,
et Ta ei tulnud maailma hukka mõistma
ega selle üle kohut mõistma,
vaid maailma päästma.
Samas me peame mõistma,
et Jumal annab oma Poja kätte ka kogu kohtumõistmise.
Nii et kui Jeesus tuleb tagasi, siis Ta tuleb kohut mõistma.
Siin peitub Piibli tõde.
Me näeme siin isandate Issandat üle kõigi vägede ja võimude,
kes tuleb kohtumõistjana.
Kes see on?
Mõiste "Isandate Issand üle kõigi vägede"
ulatub tagasi Toorasse, 2 Moosese raamatusse,
kus iisraellased ületasid Punast merd.
Punase mere ületamine oli seotud Egiptusest lahkumisega.
Punane meri oli see paik, kus egiptlased said oma otsa.
Näeme, kuidas Jumala kohus tabas neid.
2 Moosese 14:13: "Mooses vastas rahvale:
"...püsige paigal, siis te näete Issanda päästet."
Sama lugu Ilmutuse raamatus - kohtumõistmine tõi kaasa pääste,
kus vaenlane ei hinganud enam kuklasse.
Me näeme 2 Moosese raamatus,
kuidas hobused ja ratsanikud heideti merre
ja egiptlased läksid põhja kõige täiega.
Jumala kohta öeldakse selles kontekstis,
et Ta on sõjapidaja mees.
See on see, millest siin räägitakse.
Me peame pidama meeles,
et meie Jumal on kui sõjapidaja mees.
Ma saan aru, et on ka vabameelsemaid mõtlejaid,
kes ei suuda kuidagi näha Jumalat kui sõjapidajat;
Jumalat kui kohtumõistjat.
Nad ütlevad: "See oli Vanas Testamendis nii."
Ei, on vaid üks Jumal, kelle kohta Piibel ütleb,
et Ta on see sama eile, täna ja igavesti.
Selles ei muutu midagi.
Kui mäletate, siis Ilmutuse raamat algab Jeesuse kirjeldamisega.
Hoopis erinev sellest, mida me näeme evangeeliumites.
Miks nii?
Sest Jeesus ei tule tagasi Jumala Tallena,
aga õiglase Kuningana.
Ta tuleb tagasi kui sõdalasena.
Vaatame uuesti Ilmutuse 19:6:
"Sest Issand, meie Jumal, Kõigeväeline,
on hakanud valitsema kuningana!
Rõõmustagem ja hõisakem ja andkem talle au,
sest Talle pulmad on tulnud"
Pange tähele - siin toimub üks muutus.
Siin ei räägita Jeesusest enam
vaid kui isandate Issandast ja kuningate Kuningast,
aga siin viidatakse Talle ka kui tallele.
Miks see nimetus Tall siin jälle välja ilmub?
Mäletate, oleme rääkinud sellest,
et Piibel kasutab tõe edastamiseks sõnasõnalisi tehnikaid.
Seega, mis tallest siin Talle all räägitakse?
Oleme sellest kordi ja kordi rääkinud,
et see Tall siin võrdub paasatallega,
mis omakorda võrdub lunastusega.
Paasatall ja lunastus - üks ja sama asi.
Vaatame uuesti, mida Ilmutuse 19:7 ütleb?
"...sest Talle pulmad on tulnud."
Ainus põhjus, miks siin Talle mainitakse, on selles,
et me saame sellest pulmast osa vaid tänu lunastusele.
Piibli kontekstis tähendab abielu lepingut.
Abielu on lepingu tulemus ja räägib ühest suhtest.
Mis kuulub ühe pulmapeo juurde?
Minge tagasi kõige esimese ime juurde,
mille Jeesus korda saatis.
Leiate selle Johannese 2. peatükist.
Jeesus muutis seal vee veiniks.
Piibli põhiselt viitab vesi sageli elavatele vetele või eluveele.
Vesi ja elu käivad käsikäes.
Miks muutis Jeesus vee veiniks?
Et näidata meile,
kuidas Ta muudab me elu läbi lunastuse rõõmuks
ja me kogeme ka rahu, mis ületab kogu mõistuse.
Ilmutuse 19:7:
"Rõõmustagem ja hõisakem ja andkem talle au,
sest Talle pulmad on tulnud
ning tema naine on ennast seadnud valmis"
Enese valmis seadmine tähendab pühitsemist.
Miks see oluline on?
Oleme läbi kogu Ilmutuse raamatu uurimise näinud
mitmeid viiteid Siinai mäele.
Oleme rääkinud sellestki,
et Iisraeli rahva probleem Siinai mäe juures oli see,
et nad polnud seadnud valmis.
Seetõttu ka, kui Jumal liikus,
et tuua neile imelist muutust ja anda neile uus kuningriigi loomus,
siis mida nad tegid?
Hoidsid eemale.
Nad mässasid.
Nii tõusis see kuvand selle maailma inimeste kohta
taas esile.
Mida aga Jumal ütleb oma lunastatute kohta?
Et nad on seadnud end valmis. Nad on ettevalmistunud.
Nad on näinud pääste tulemust, milleks on pühitsemine.
Nad on näinud pühadust tulemas oma ellu.
Nad ainuüksi ei kuuluta,
et nad on Jumala armust päästetud Jumala pühad,
mis ühtpidi on tõsi,
aga nad ka väljendavad seda,
elades välja Jumala eesmärke ja kutsumist.
See on see, mida me siin näeme.
Seda, et tõeliselt lunastatud seavad end valmis.
Milleks?
Abieluks.
Ilmutuse 19:7 mainitud pulmapidu viitab Jumalariigile;
sellele, et nad on Jumalariigiks valmis.
Nii peame küsima iseendilt: "Olen ma Jumalariigiks valmis?
Kui kõik Ilmutuse raamatus mainitu sündima hakkab -
kas see üllatab mind?
Olen ma selleks kõigeks valmis?
Või ei suuda ma neid asju ära tunda,
nõnda nagu iisraellased ei tundnud Siinai mäel ära
Jumala tegusid,
hakates hoopis kummardama kuldvasikat."
Me peame mõistma Piibli tõde.
Tõeline lunastus viib pühaduseni.
Seetõttu ka, kui räägime Jumala armust...
Sellest, et me pole päästetud omaenda tegude tõttu,
vaid usust Jeesuse ristitöösse,
siis inimene, kes pole valmis
ega ole kogenud Jumala Vaimu oma elus,
ütleb: "Tahate öelda, et võin teha seda ja toda pattu
ja olla ikkagi päästetud?"
Milline rumal küsimus.
Kui oleksid tõeliselt päästetud ja mõistaksid evangeeliumi sõnumit,
siis sa ei võta seda vastu selleks, et elada jätkuvalt patus,
vaid selleks, et saada vabaks patust.
See oleks sama, kui öelda 2 Moosese raamatu sündmuste keskel
"Lähme tagasi Egiptusesse."
See on see, mida iisraellased mitmeid kordi tegid -
nad langesid tagasi ebajumala teenistusse
ja nii ei jõudnud nad ka kunagi tõotatud maale.
Nii et kui mõelda Jumala armule
ja sellele, kuidas Ta armu läbi päästab,
siis kas see juhib tõesti kedagi patus elama?
Kohe kindlasti mitte.
Jumala Sõna õpetab meid pöörduma kõigest ebapühast
ja elada õigelt ning kainelt selle ajastu keskel.
Mida see meile ütleb?
Et tuleb olla valmis ja elada püha elu
eesootava Jumalariigi jaoks.
See on see, mida tähendab:
"tema naine on ennast seadnud valmis."
Vaatame edasi Ilmutuse 19:8:
"...ja talle on antud,
et ta riietuks säravasse puhtasse peenlinasesse.”
See peenlinane on pühade õiged seadmised ehk teod.
Tahan, et mõistaksite, et see on üks hea kinnitustekst.
Miks?
Sest me näeme midagi nii Uues, aga veelgi enam Vanas Testamendis,
kui jutt käib rüüdest.
Piibellikus mõttes on rüüd seotud tegudega.
Kui sul pole häid tegusid, oled alasti.
Alastiolek aga on seotud häbiga.
Need aga, kes on rajanud oma elu õigele alusele;
kes on olnud motiveeritud usust ja Jumala tõest
ning rakendanud seda ka oma ellu,
omavad ka õigeid ja pühasid tegusid.
"See peenlinane on pühade õiged seadmised" (e teod).
Ingel ütles mulle: Kirjuta:
Õndsad on need, kes on kutsutud Talle pulmasöömaajale.”
Taaskord? Miks siin Talle mainitakse?
Selleks, et vaid tänu Tallele ja Tema ristitööle
saavad inimesed võtta osa sellest pulmalauast.
Millele aga seal viibijad viitavad?
Jumalariigile.
Mis aga on üks peamisi Jumalariigi omadusi?
Piiblis on öeldud, et õndsad on need, kes on kutsutud
ehk siis need, kes on kaasatud.
Miks?
Sest Jumalariik võrdub õnnistusega
ja Jumala tööga inimese elus.
Tema hea tööga meis,
mis toob esile asju, mis peegeldavad Tema armastust meie vastu,
Tema igatsusi me elu suhtes ja Ta õnnistusi.
Ilmutuse 19:9:
"Õndsad on need, kes on kutsutud Talle pulmasöömaajale.
Need on Jumala tõelised sõnad.”
See tähendab, et kõik, mida on öeldud
Jumalariigi, Jumala õnnistuste ja tõdede kohta,
on tõsi.
See on see, mida see tähendab.
See tähendab, et sellele võib loota.
Jumal ei räägi ega näita Piiblis midagi, mis ei vastaks 100% tõele.
Ilmutuse 19:10:
"Ja ma heitsin maha tema jalge ette, et teda kummardada."
Siin käib jutt ingli ette kummardamisest,
kes andis Johannesele kogu selle ilmutuse.
Tahan, et näeksite, miks Johannes tegi, mida ta tegi.
Ta liitis Jumalariigi pühaduse ühte sellega, kes seda talle ilmutas
ja selle loomulikuks jätkuks oli ülistada ja kummardada teda.
Aga vaadake, mida ingel talle ütles.
Ilmutuse 19:10: Vaata, ära tee seda!
Ma olen kaassulane sinule ja su vendadele"
Mida ta selle kaassulase ja vendade all mõtleb?
Seda, et neil kõigil on Jeesuse tunnistus.
Seda, et Jeesuse elu saab elatud välja meie kaudu.
Kõik Jeesuse teod, mida Ta ise teeks -
et need saaks elatud välja meie kaudu.
Las ma küsida su käest - kas sa omad Jeesuse tunnistust?
Sest see on see, milleks sind on päästetud.
Põhjus, miks oled endiselt veel siin ilma peal
ja miks sul ikka veel on hing sees,
on see, et saaksid oma eluga tunnistada Jeesuse elust.
Mida see tähendab?
Seda, et kannad edasi Jumala au.
Et elad oma elu nii,
et kõik Jumala eesmärgid ja plaanid saavad täidetud sinu kaudu.
Viimane asi, mida veel öelda tahan
Vaatame uuesti Ilmutuse 19:10, kus ingel ütles Johannesele:
"Ma olen kaassulane sinule ja su vendadele,
kellel on Jeesuse tunnistus.
Kummarda Jumalat"
Me peame mõistma siinset seost.
Mida need, kel on Jeesuse tunnistus, teevad?
Kummardavad Jumalat.
Kui sul pole Jeesuse tunnistust
ehk kui Jumala Vaim ei ela su sees tänu Jeesuse lunastustööle ristil,
pole sa ka võimeline kummardama Jumalat.
Nii lihtne see ongi.
Sa võid ju teada, et Jumal on olemas ja mõista isegi teatud asju Piiblist,
aga sa ei mõista Jumala tööd ega tegemisi.
Sa pole võimeline Teda kummardama,
sest aeg on käes, kus Jumal ootab,
et need, kes Teda kummardavad, teeksid seda tões ja vaimus.
See aga on võimalik vaid läbi Jeesuse lunastustöö.
Jumal ise annab sulle selleks võimekuse.
Sa ei saa end kuidagi treenida selleks ja me pole ka sündinud selle võimega.
See kõik on vaid tänu Jeesuse lunastavale verele,
et suudame viia täide kõik, milleks meid on loodud.
Ja see on?
Et kummardada elavat Jumalat.
Võtan tänase saate kokku ühe lihtsa küsimusega:
kas su elu peegeldab Jeesuse tunnistust,
öeldes: "Mitte minu,
aga Sinu tahe, Jumal, sündigu läbi minu!"
Kuni järgmise korrani, mil jätkame Ilmutuse 19. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas